text: Kraftig blæst i dag
  07 februar 2015 kl. 06.45
  Især ved vestkysten vil det blive blæsevejr i dag. Fra i eftermiddag bliver det hård kuling.
  Der venter os en blæsende dag i det sydjyske.
  I eftermiddag bliver vinden kraftigere, og især ved vestkysten bliver det slemt med hård kuling og kraftige vindstød, oplyser DMI.
  I løbet af aftenen og natten stilner blæsten lidt af, men vil mange steder i Syd- og Sønderjylland fortsat være hård.
  Temperaturen vil hele dagen ligge lidt over frysepunktet, men vil i nat falde til omkring 0 grader.
  